হাত্তিনের যুদ্ধ
সালাদিনের অধীন মুসলিম সেনাবাহিনী ব্যাপক সংখ্যক ক্রুসেডার সেনাকে হত্যা করে। জেরুজালেম পুনরায় অধিকার করে ও অন্যান্য কিছু ক্রুসেডার অধিকৃত শহর দখল করে। যুদ্ধের ফলাফল হিসেবে মুসলিমরা আবার পবিত্র ভূমিতে প্রধান সামরিক শক্তি হিসেবে আবির্ভূত হয়। খ্রিষ্টানদের এই পরাজয় তৃতীয় ক্রুসেডের সূচনা করে। হাত্তিনের যুদ্ধের দুই বছর পর এই ক্রুসেড শুরু হয়।
রিদ্দার যুদ্ধ
মুসলিমদের প্রস্তুতির খবর পেয়ে তুলায়হা যুদ্ধের জন্য প্রস্তুত হয়। মিত্র গোত্রগুলোও এতে সাহায্য করে। তুলায়হার বিরুদ্ধে খালিদ অগ্রসর হওয়ার আগে আবু বকর প্রতিপক্ষের শক্তি হানি করার পথ খোঝেন যাতে যুদ্ধ সর্বোচ্চ মাত্রার বিজয় অর্জিত হয়। বনি আসাদ ও বনু গাতাফান তুলায়হার পাশে দাঁড়ায়। কিন্তু তায়ি গোত্র তুলায়হার সমর্থনে তেমন এগিয়ে আসেনি। তাদের নেতা আদি ইবনে হাতিম মুসলিম ছিল। আদিকে আবু বকর গোত্রের প্রধানদের সাথে আলোচনা করার জন্য পাঠায় যাতে তারা তুলায়হার বাহিনী থেকে সরে আসে। এই আলোচনা ফলপ্রসু হয়। আদিন তার গোত্রের ৫০০ জন ঘোড়সওয়ার খালিদের বাহিনীতে যোগ করে। খালিদ এরপর আরেক বিদ্রোহী গোত্র জাদিলার বিরুদ্ধে অগ্রসর হন। এখানেও আদি ইবনে হাতিম আলোচনার দায়িত্বপালন করেন। বনি জাদিলা আত্মসমর্পণ করে এবং তাদের ১০০০ যোদ্ধা খালিদের সেনাদলে যোগ দেয়। খালিদ এক্ষন বুজাখার দিকে যাত্রা করেন। এখানে ৬৩২ সালের সেপ্টেম্বরের মাঝামাঝি তিনি তুলায়হাকে বুজাখার যুদ্ধে পরাজিত করেন। তুলায়হার অবশিষ্ট সেনারা গামরার দিকে পিছু হটে। সেপ্টেম্বরের তৃতীয় সপ্তাহে গামরার যুদ্ধে তারা পরাজিত হয়। খালিদের জয়ের পর কিছু গোত্র আবু বকরের কাছে আত্মসমর্পণ করে। বুজাখার দক্ষিণে অগ্রসর হয়ে খালিদ ৬০০০ সৈনিক নিয়ে অক্টোবরে নাকরায় পৌছান। এখানে নাকরার যুদ্ধে খালিদ বিদ্রোহী গোত্র বনু সালিমকে পরাজিত করেন। অক্টোবরের তৃতীয় সপ্তাহে জাফারের যুদ্ধে তিনি গোত্রীয় নেত্রী সালমাকে পরাজিত করেন। এরপর তিনি নজদের বিদ্রোহী গোত্র বনু তামিমের দিকে অগ্রসর হন।